Die sinode wat 180 dae aangehou het, 2019 se kalenderdatums, 'n toep vir die Liedboek... lees daarvan en meer in Feldmuis eNuus van 26 September...
Jaargang 15 - Uitgawe 33/2018 - Woensdag 26 September 2018
Dis weer 3 termyne in 2019...
Die goedgekeurde skool-kalender vir 2019 het vanmiddag in die Sinodale Kantoor aangekom. Die skole begin DV volgende jaar op 8 Januarie en sluit 12 April, dan weer 13 Mei tot 9 Augustus en dan weer 2 September tot 29 November.
Uiteindelik kan die kerklike datumlys nou ook gebore word. Dit sal voor die einde van die week aan gemeentes gestuur word.
Besluitneming by die 2019 Algemene Sinode
• Erkenning aan Grens.Pos van Oos-Kaap
Die Algemene Sinode Moderamen het pas besluit om die tien deelnemende sinodes van die NG Kerk te vra om voorstelle te maak oor sake wat tydens die Algemene Sinode se 2019-vergadering bespreek kan word.
Die bedoeling is om wesenlike prioriteite met die oog op die toekoms wat op plaaslike vlak in die kerk leef op die algemene sinode se agenda te plaas.
Die algemene sinode se werk word gerig vanuit artikel 43 van die kerkorde, wat bepaal:
43.1 Tot die taak van die Algemene Sinode hoort:
43.1.8 die administrasie van vaste eiendom en fondse van die Algemene Sinode;
Die algemene sinode beskik ook oor taakspanne wat uit lede vanuit die hele NG Kerk saamgestel word. Die insette van die taakspanne en die deelnemende sinodes sal gebruik word om te bepaal welke 4 of 5 sake vir die volgende termyn die aandag van die algemene sinode behoort te geniet.
Die toonaard van die 2019-vergadering sal weer rondom die Bybel en 'n sentrale tema plaasvind. Die kerk is oop wees om te luister na die Here, mekaar en die konteks.
Die vergadering vind van 7-11 Oktober 2019 plaas.
• Erkenning aan Noord-Kaapland se eNuus
Laai die toep gratis af deur op die volgende skakel te klik (Google Play): Liedboek (NG Kerk).
Op die webbladsy word dit soos volg beskryf:
“Die NG Liedboek bevat al die liedere wat tans in die NG Kerk gesing word, onder meer:
• Psalm 1-150
• Liedboek Liedere 151-602
• Maklike liedkeuse
• Skep van sanglys
• Versspesifieke vertoning
• Keuse tussen verskillende liedweergawes
• Alle verse word met note vertoon
• Lys van liedere in NG Liedboek.”
Die Liedboek toep is sedertdien opgedateer met nuwe funksies en ’n nuwe gebruikerskoppelvlak.
Die grootste verbeteringe is dat:
• daar ’n gevorderde soekfunksie is sodat gebruikers gepaste liedere kan opspoor op grond van ’n kombinasie van sleutelwoorde. Dit behoort musiekleiers en predikante te help met hul erediensbeplanning.
• dat daar na opnames van liedere geluister kan word – ook om dit makliker te maak om liedere te kies.
• dat die inhoud uitgebrei is om die belydenisskrifte en verskeie van die kerk se formuliere in te sluit.e Skrif nie."
• Erkenning aan Noord-Kaapland eNuus
Dr. GJ (Gert) Duursema het by die pas afgelope ASM vergadering ’n aanbieding oor die 400-jarige viering van die sinode van Dordrecht aangebied.
Die aanbieding is op die webwerf van die sinode in Noord-Kaapland en kan afgelaai word by http://noordkaap.ngkerk.net/inligtingstukke/.
Die titel van die PowerPoint is: Die sinode van Dordrecht: 1618 – 1619 en 2018 – 2019.
Notas is by elke skyfie oor die aspekte wat toegelig word, geplaas.
Indien iemand meer inligting verlang, is hulle welkom om dr. Duursema te kontak by: telefoon 0828099977; e-pos gertduursema@outlook.com.
Die skildery (prent) verskyn op die eerste skyfie van die aanbieding: Die gebou in die middel van die skildery, is die “Kloveniersdoelen” (’n Klovenier was ’n skutter met ’n primitiewe voorlaaier. Dié gebou was gebruik vir oefening en byeenkomste van die plaaslike skietklub) op die hoek van Stek en Doelstraat. Die gebou het later vervalle geraak en is – ondanks proteste gesloop om plek te maak vir ’n gevangenis. Laasgenoemde bestaan ook nie meer nie. Die uitsig op die gebou op die skildery, is vanaf die skietbaan.
Woonhuis te koop of huur by Oude Rust
Oude Rust Oord beskik oor 'n baie ruim 3 slaapkamer woonhuis wat op lewensreg te koop is teen N$1,200,000.00. Dit kan ook gehuur word teen N$13,000.00 per maand.
Kontak persoon is Schalk van der Merwe by 081262 4368.
Hebreërs 1 en 2 praat oor die oorbluffende voortreflikheid van Jesus. Clem Marais en Jan Woest staan vandeesweek hieroor in verwondering wanneer hulle Onder die Kameelboom kuier. Sit gerus Sondag om 12:00 (of Dinsdag om 09:30) saam onder die boom op Kanaal 7. Die stasie saai ook op internet uit (www.k7.com.na) asook op die DSTV-platform kanaal 825 en Go-TV kanaal 303.
• Ina-Marie Rossouw (Omaruru): Saterdag 29/09; 064-570048; jpr@iway.na
• Retha Strydom (Suiderhof): Sondag 30/09; 061-252041; evert@afol.com.na
• Hestie Hay-Blaauw (Windhoek-Oos): Dinsdag 02/10; 081 765 4563; hestiehay@gmail.com
Ons bid vir Papua Nieu Guinea
Oppervlak 462,840 km2. Oostelike deel van Nieu Guinee, tweede grootste eiland ter wêreld Bevolking (2010) 6,899,387; 6,909,701 (07/17 geskat CIA Fact Book.). Hoofstad: Port Moresby.
Die noordelike & oostelike dele was tot WO1 onder Duitse en die suide onder Britse beheer tot 1901
Daarna onder Australiaanse beheer as Papu en saam met Nieu Guinee geadministreer tot 1975
Deel van die Britse Gemenebes as ‘n parlementêre demokrasie onder die Koningin van Brittanje wat verteenwoordig word deur die Goewerneur Generaal Sir Bob Dadae (Sedert Augustus 2017)
Die staatshoof is die premier Charles Abel (Sedert 2 Augustus 2017)
1988-98 opstand van Bougainville het ‘n 20000 lewens geëis en lei tot beperkte onafhanklikheid vir die eiland.
Ekonomie: Hoofsaaklik bestaansboerdery en vissery, met kontantgewasse (tee, koffie en Chopra)
Gebuk onder tallose probleme - aardbewegings, grondeise, onbegaanbare terrein, droogtes &oorloë
Verder ook te afhanklik van Australië vir handel en gekompliseer deur groot stedelike werkloosheid
Ryk aan minerale: koper, goud, ru-olie en aardgas; hout en vis. ‘n Ontluikende mynbou industrie en toenemende plaaslike vervaardiging vul dit aan – groot internasionale maatskappye het en is besig om gas-aanlegte op te rig – die eerste het in 2015 aanlyn gekom en die volgende behoort teen 2020 in volle lewering te wees.
Godsdiens: Vryheid van geloof. Amper almal het bande met ‘n Christelike denominasie.
Ou etniese godsdienste is egter steeds onderliggende invloed - selfs op die kerk.
Christene 95.8% Tradisionele etniese godsdienste 3.5% Baha'i 0.25% nie-Godsdienstig/ander 0.3% Boeddhiste 0.05% Muslim 0.04% Chinese 0.02%.
• Toenemende Christelike invloed in die parlement;
• Die vrede wat bewerkstellig is op Bougainville met onafhanklikheid.
• Die Bybelvertaling wat goeie vordering toon in resente tye, 200 projekte is voortgaande
• Groeiende Sendingbewussyn en betrokkenheid
• Groeiende lewendige en lewegewende kerke te midde van oppervlakkige godsdiens van talle
• Die regering ervaar velerlei uitdagings - sommige praat van ‘n mislukte staat!
• Verbreide korrupsie voer hoogty.
• Bid vir moreel-etiese regering
• Etniese diversiteit bring groot uitdagings; gereelde botsings & gewapende konflikte tussen groepe.
• Die geografiese isolasie bemoeilik regering en handel.
• Ekonomiese bemagtiging gaan gebuk onder talle struikelblokke - 75% in bestaansekonomie
• Die verwoesting van en verlies aan lewens en eiendom a.g.v. aardbewings en tsunamis vererger sake.
Die plaaslike en nasionale regerings het wysheid nodig om die uitdagings die hoof te bied.
Bid dat kerke daarin sal slaag om van lidmate getroue dissipels te maak.
Bid vir herlewing en transformasie in gevestigde kerkgenootskappe
Bid saam vir die #37 land op die Geopende Deure Wêreldwaarnemingslys, Mali.
Mali het ongelukkig vinnig geklim op die 2013 Wêreldwaarnemingslys. Dit is direk gekoppel aan Islamitiese radikalisme en geweld. Sedert die Islamitiese oorname van noordelike Mali in die middel van 2012, en die latere Frans-geleide poging in 2013 om Malinese outoriteit oor... Klik om verder te lees >>
Kanaal 7 bemarker gesoek
Met erkenning aan The Clergy Coaching Network